**ZÁPISNICA Z PRVÉHO A DRUHÉHO KOLA PRÍPRAVNÝCH TRHOVÝCH KONZULTÁCIÍ**

**podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)**

1. **ZÁKLADNÉ INFORMÁCIE**

|  |  |
| --- | --- |
| *Verejný obstarávateľ:* | **Odvoz a likvidácia odpadu a.s. v skratke: OLO a.s.**  **Ivanská cesta 22, 821 04 Bratislava** |
| *Predmet zákazky:* | **Digitalizácia vozového parku, systém plánovania zvozu a elektronickej evidencie a potvrdzovania výsypov** |
| *Postup:* | Prípravné trhové konzultácie (ďalej len „PTK“) podľa § 25 zákona č. 343/2015 Z. z. o verejnom obstarávaní (ďalej len „VO“) a o zmene a doplnení niektorých zákonov v znení neskorších predpisov (ďalej len „zákon o VO“) |
| *Elektronický nástroj:* | systém JOSEPHINE  Webová adresa, na ktorej sú dostupné všetky informácie k predmetným PTK  <https://josephine.proebiz.com/sk/promoter/tender/29581/summary> |

1. **Generálna informácia**

Verejný obstarávateľ vyhotovuje tento zápis z predmetných PTK za účelom jeho sprístupnenia všetkým potenciálnym záujemcom v rámci podkladov k zákazke, ktorej vyhlásenie bude nadväzovať na realizáciu predmetných PTK, a to vo forme prílohy súťažných podkladov.

Verejný obstarávateľ v zmysle §25 ods. 2 zákona o VO v tomto zápise uverejní všetky informácie poskytnuté záujemcami, ktorý sa zúčastnili na PTK a zároveň uverejní všetky informácie, ktoré účastníkom PTK sám poskytol.

Verejný obstarávateľ v záujme umožnenia účasti na PTK čo najširšiemu okruhu subjektov poskytol v rámci zahájenia PTK opis predmetu zákazky aj v anglickom jazyku. Všetky ďalšie dokumenty, výzvy na účasť v jednotlivých kolách PTK ako aj jednotlivé vysvetlenia poskytnuté verejným obstarávateľom boli poskytované záujemcom v slovenskom a v anglickom jazyku.

Verejný obstarávateľ v tomto zápise nebude uverejňovať informácie, ktoré by identifikovali jednotlivých účastníkov PTK (záujemcov, ktorý sa na PTK podieľali) a to v nadväznosti na znenie § 55 ods. 3 zákona o VO. Verejný obstarávateľ má za to, že zverejnenie identifikácie zúčastnených záujemcov k poškodeniu ich oprávnených záujmov a zároveň by mohlo viesť k narušeniu spravodlivej hospodárskej súťaže v rámci pripravovaného VO.

V rámci PTK žiadny zo zúčastnených subjektov neoznačil žiadne z poskytnutých informácií za dôverné v zmysle § 22 zákona o VO.

Verejný obstarávateľ v poslednom bode tohto dokumentu uvádza zoznam zainteresovaných osôb, ktorý sa na strane verejného obstarávateľa zúčastnili na príprave a realizácii predmetných PTK.

Všetky osoby uvedené v poslednom bode tohto dokumentu svojim podpisom tohto dokumentu prehlasujú, že:

* Boli oboznámený z definíciou konfliktu záujmov, tak, ako je uvedená v § 23 zákona o VO
* Im vo vzťahu k žiadnemu zo záujemcov, ktorý sa zapojili do PTK nie je známa žiadna skutočnosť z oblasti ich profesijného ani súkromného pôsobenia, ktorá by vo vzťahu ku ktorémukoľvek zo subjektov, ktoré sa zúčastnili predmetných PTK znamenala existenciu konfliktu záujmov, alebo by mohla potenciálne viesť ku konfliktu záujmov pri realizácii pripravovaného VO „Digitalizácia vozového parku, systém plánovania zvozu a elektronickej evidencie a potvrdzovania výsypov“

Všetky dokumenty, ktoré verejný obstarávateľ zverejnil v rámci týchto PTK sú k dispozícii záujemcom na tejto adrese:

<https://josephine.proebiz.com/sk/promoter/tender/29581/summary>

Výzvy na účasť v  druhom kole PTK, ktoré boli zaslané s využitím komunikačného rozhrania všetkým subjektom, ktoré prejavili záujem o účasť na PTK tvoria prílohy tohto dokumentu.

1. **Všeobecné informácie o PTK**

Verejný obstarávateľ vyhlásil predmetné PTK uverejnením predbežného oznámenia vo vestníku verejného obstarávania. Predmetné predbežné oznámenie je k dispozícii na nižšie uvedenej webovej adrese:

<https://www.uvo.gov.sk/vestnik-a-registre/vestnik/oznamenie/detail/573519?cHash=9f240bef7b61119ed05470eb318a4541>

Verejný obstarávateľ zároveň so zverejnením predbežného oznámenia o použití PTK v úradnom vestníku ÚVO oslovil priamo 4. Všetky podmienky, ktoré verejný obstarávateľ stanovil pre prihlásenie jednotlivých subjektov do PTK sú uvedené v dokumente „Oznámenie o použití PTK – digitalizácia OLO“.

Verejný obstarávateľ v dokumente „Oznámenie o použití PTK – digitalizácia OLO“ stanovil, že PTK budú zrealizované v troch kolách. Podrobný popis jednotlivých priebehu jednotlivých kôl je uvedený v predmetnom dokumente.

Verejný obstarávateľ v záujme umožnenia účasti na PTK čo najširšiemu okruhu subjektov poskytol opis predmetu zákazky aj v anglickom jazyku.

Verejný obstarávateľ si v Oznámení o použití PTK vyhradil právo realizácie osobných konzultácií v prípade nejasností v poskytnutých informáciách prípadne pri potrebe ich upresnenia. Verejný obstarávateľ konštatuje, že osobné konzultácie neboli zrealizované zo žiadnym subjektom, a to ani v jednom zo zrealizovaných kôl PTK.

1. **Vyhodnotenia zaradenia záujemcov do priebehu PTK**

Verejný obstarávateľ požadoval od jednotlivých záujemcov aby v lehote stanovenej v Oznámení o použití PTK predložili verejnému obstarávateľovi formulár na prihlásenie do PTK. Verejný obstarávateľ konštatuje, že formulár na zapojenie sa do PTK predložilo 9 subjektov.

Verejný obstarávateľ evidoval záujem o účasť na PTK aj od subjektu, ktorý po uplynutí vyššie uvedenej lehoty odpovedal na otázky položené potenciálnym záujemcom vo formulári otázok použitom v rámci prvého kola PTK (viď nižšie). Tento subjekt verejnému obstarávateľovi nepredložil formulár na prihlásenie do PTK. Verejný obstarávateľ napriek tomu tento subjekt zahrnul do ďalšieho priebehu PTK, nakoľko cieľom týchto PTK bolo získanie čo najväčšieho množstva relevantných informácií a komunikácia s čo najširším okruhom účastníkov trhu. Nezaradenie predmetného subjektu do PTK by znamenalo zúženie tohto okruhu na základe nesplnenia formálnej náležitosti, ktorá nie je vyžadovaná platnou legislatívou.

Verejný obstarávateľ konštatuje do PTK zaradil celkovo 10 záujemcov. Všetci záujemcovia sú oprávnený poskytovať služby a dodávať tovary, ktoré tvoria predmet pripravovanej zákazky. Verejný obstarávateľ vyhodnotil informáciu podľa prvej vety na základe informácií prístupných z verejne dostupných registrov. Žiadnemu zo subjektov, ktoré prejavili záujem o účasť na PTK nebolo v účasti na PTK zabránené (žiadny subjekt nebol z účasti na PTK vylúčený).

Verejný obstarávateľ oznámil, všetkým subjektom, ktoré prejavili záujem na účasti v PTK informáciou o zaradení do PTK zaslanou prostredníctvom komunikačného rozhrania elektronického nástroja JOSEPHINE dňa 24.01.2023.

1. **Vyhodnotenie prvého kola PTK**

V prvom kole PTK verejný obstarávateľ v nadväznosti na uverejnenie predbežného oznámenia uverejnil v elektronickom nástroji JOSEPHINE nasledujúce dokumenty (znenie týchto dokumentov je k dispozícii na linku v systéme JOSEPHINE - <https://josephine.proebiz.com/sk/promoter/tender/29581/summary> ):

Oznámenie o použití PTK – digitalizácia OLO

Príloha č. 1 - Opis predmetu zákazky

Attachment 1 – Description of the subject of the contract

Príloha č. 1a – Zoznam vozidiel verejného obstarávateľa

Príloha č. 2 – Formulár – prihlásenie do PTK

V rámci prvého kola PTK verejný obstarávateľ požadoval od jednotlivých záujemcov (okrem predloženia formulára na prihlásenie do PTK) zodpovedanie otázok uvedených vo formulári dostupnom na tejto webovej adrese:

<https://docs.google.com/forms/d/e/1FAIpQLScl5-h4TO2-ELfWlA7JrgHE_aJZNTA6iPCUPfzGGonENdnbNg/viewform>

**Vysvetlenia poskytnuté verejným obstarávateľom v prvom kole PTK:**

Verejný obstarávateľ v rámci prvého kola PTK poskytol záujemcom výhradne informácie týkajúce sa procesnej stránky PTK (najmä k spôsobu komunikácie počas PTK). Tieto vysvetlenia boli zasielané všetkým záujemcom s využitím komunikačného rozhrania systému JOSEPHINE). Verejný obstarávateľ konštatuje, že v prvom kole PTK neposkytol záujemcom žiadne vysvetlenia, ktoré by sa týkali opisu predmetu zákazky, resp. také vysvetlenia, ktoré by mohli v ďalšom VO predstavovať zvýhodnenie účastníkov na PTK voči subjektom, ktoré sa na PTK nezúčastnili.

**Vyhodnotenie odpovedí účastníkov PTK na otázky položené verejným obstarávateľom v prvom kole PTK:**

Verejný obstarávateľ položil prostredníctvom nástroja Google forms **(**<https://docs.google.com/forms/d/e/1FAIpQLScl5-h4TO2-ELfWlA7JrgHE_aJZNTA6iPCUPfzGGonENdnbNg/viewform>) nižšie uvedené otázky. Odpovede účastníkov PTK na otázky sú uvedené v prílohe č. 2 tohto dokumentu a to vo forme automaticky vygenerovanej tabuľky (bez uvedenia identifikácie účastníkov PTK). Verejný obstarávateľ nižšie uvádza závery, ktoré na základe poskytnutých odpovedí k jednotlivým otázkam prijal.

Verejný obstarávateľ pri vyhodnotení formulára identifikoval odpovede, ktoré nedopovedali na položenú otázku a obsahovali len uvedenie, že bližšie informácie k danej otázke budú daným záujemcom poskytnuté na osobných konzultáciách. Nakoľko verejný obstarávateľ považoval informácie poskytnuté trhom za dostatočné na prijatie potrebných záverov, a to bez potreby realizácie osobných konzultácií, na základe takto formulovaných odpovedí nepristúpil k osobným konzultáciám.

Položená otázka č. 1:

*Uveďte názov Vašej spoločnosti a kontaktný mail:*

Záver verejného obstarávateľa:

Do PTK sa zapojilo celkovo 10 subjektov, ktoré zodpovedali otázky verejného obstarávateľa.

Položená otázka č. 2:

*Je možné, aby Vaša spoločnosť poskytovala predmet tejto zákazky (kompletný predmet popísaný v opise predmetu zákazky bez výnimky)formou poskytovania služby v režime PaaS alebo IaaS (tzn. verejný obstarávateľ bude platiť za poskytovanú službu a nebude priamo kupovať softvér a hardvér popísaný v opise predmetu tejto zákazky)?*

Záver verejného obstarávateľa:

8 z desiatich subjektov potvrdilo, že takáto forma poskytovania služby je možná. Verejný obstarávateľ má za to (aj v nadväznosti na odpovede a záver k otázke č. 3) že na relevantnom trhu je dostatočný počet subjektov, ktoré sú schopné poskytovať službu v takejto forme, takáto forma poskytovania služby môže byť verejným obstarávateľom požadovaná a požiadavkou na poskytovanie služby vo forme PaaS alebo IaaS nedôjde k porušeniu zákonných princípov VO uvedených v §10 zákona o VO.

Položená otázka č. 3:

*Ak je odpoveď na predchádzajúcu otázku "NIE", popíšte (pokiaľ možno čo najpodrobnejšie) prečo to nie je možné.*

Záver verejného obstarávateľa:

Subjekty, ktoré na otázku č. 2 odpovedali nie, uviedli:

*„Požadujeme samostatné/jednorazové finančné plnenie za customizačné a implementačné práce. Ostatné je možné poskytovať v režimoch SaaS, PaaS, alebo IaaS.“*

Verejný obstarávateľ zohľadní požiadavku v súťažných podkladoch samotného VO. V rámci tohto kola uchádzač nepoznal všetky podmienky zadávania zákazky (zmluva, SLA, platobné podmienky). Verejný obstarávateľ konštatuje, že ním zamýšľané nastavenie zákazky koreluje s požiadavkou záujemcu.

*„Komplexné dielo/službu budeme poskytovať ako skupina SW partner a Fleet partner. Na presných podmienkach poskytovania diela nebola ešte presná dohoda medzi partnermi“*

Verejný obstarávateľ konštatuje, že z uvedenej odpovede nevyplýva rozpor medzi poskytovaním služby formou PaaS, IaaS, prípadne SaaS a záujemcom deklarovaným úmyslom zúčastniť sa pripravovaného VO ako skupina dodávateľov.

Položená otázka č. 4:

*Sú informácie uvedené v opise predmetu zákazky dostatočné na to, aby Vaša spoločnosť mohla predložiť objektívnu a presnú cenovú ponuku, na základe ktorej by bolo možné pristúpiť k podpisu zmluvy? (Prosím berte do úvahy že zmluvné podmienky, SLA a podpora budú ešte sprístupnené v rámci druhého kola PTK).*

Záver verejného obstarávateľa:

Verejný obstarávateľ má na základe poskytnutých odpovedí za to, že opis predmetu zákazky je potrebné doplniť, resp. rozšíriť alebo upraviť. Verejný obstarávateľ pristúpi k týmto zmenám na základe bližšie identifikovaných nedostatkov opisu predmetu zákazky identifikovaných v rámci odpovede na otázku č. 5.

Položená otázka č. 5:

*Ak je odpoveď na predchádzajúcu otázku "Nie" uveďte prosím, pokiaľ možno čo najpodrobnejšie, aké informácie je potrebné doplniť aby bolo z Vašej strany možné predložiť objektívnu a presnú ponuku.*

Záver verejného obstarávateľa:

Verejný obstarávateľ pristúpil na základe odpovedí, ktoré sú uvedené v prílohe č. 2 tohto dokumentu k nasledujúcim záverom:

* Verejný obstarávateľ v ďalších kolách PTK a v samotnom VO rozšíri opis, resp. špecifikáciu integračných rozhraní na systémy tretích strán (verejným obstarávateľom požadované systémy, na ktoré bude poskytnutý softvér (ďalej len „SW“) integrovaný);
* Počet inštalovaných IOT jednotiek bude schopný Poskytovateľ určiť na základe  zoznamu vozidiel, ktorý bude súčasťou súťažných podkladov, resp. dokumentov potrebných na vypracovanie ponuky;
* Verejný obstarávateľ upraví opis predmetu zákazky tak, aby z neho bolo zrejmé, že súčasťou predmetu zákazky nie je aj dodanie RFID štítkov. Verejný obstarávateľ zároveň v opise predmetu zákazky uvedenie, že poskytované riešenie musí byť kompatibilné so štítkami s RFID štítkami používanými verejným obstarávateľom a do opisu predmetu zákazky uvedie opis ním používaných štítkov
* Verejný obstarávateľ v opise predmetu zákazky pre vylúčenie pochybností uvedie, že netrvá na tom aby bola do každého vozidla inštalovaná jedna monitorovacia jednotka, ktorá pokryje všetky požadované funkcionality monitorovacích jednotiek a že pripúšťa aj riešenie v rámci ktorého bude do áut inštalovaných viacero monitorovacích jednotiek, ktoré požadované funkcionality splnia spoločne;
* Verejný obstarávateľ poskytne detailnejšie informácie k vozidlám, viď. závery k otázkam č. 8 a 9
* Verejný obstarávateľ doplní opis predmetu zákazky o počet snímačov naplnenosti nádob
* Verejný obstarávateľ uvedie v opise predmetu zákazky spôsob priebehu monitoringu a evidencie TKO, spôsob monitoringu odpadov zbieraných vo vreciach;
* Verejný obstarávateľ v súťažných podkladoch uvedie, že predmet zákazky nebude delený na časti, odôvodnenie nerozdelenia predmetu zákazky na časti uverejní verejný obstarávateľ spôsobom predpísaným zákonom o VO;
* Verejný obstarávateľ v súťažných podkladoch výslovne uvedie, že požaduje iba technickú predprípravu pre napojenie systému dynamického váženia. Čiže samotný systém váženia nie je predmetom tejto zákazky.
* Verejný obstarávateľ do súťažných podkladoch doplní detailnejšiu špecifikáciu bezpečnostných parametrov projektu sú popísané dostatočne
* Verejný obstarávateľ do špecifikácie pre vylúčenie pochybností uvedie, že prístup obyvateľa bude realizovaný prostredníctvom CRM verejného obstarávateľa (jeho zabezpečenie nie je predmetom tejto zákazky)
* Verejný obstarávateľ v opise predmetu zákazky uviedol informatívny popis reportov
* Verejný obstarávateľ trvá na pôvodnom znení opisu predmetu zákazky čo sa týka požadovaného spôsobu vytvárania nových užívateľov
* Verejný obstarávateľ nemôže akceptovať riešenie, v rámci ktorého bude absentovať možnosť evidencie nádoby, ktorá zatiaľ nebola umiestnená na stanovisko. Verejný obstarávateľ musí byť schopný evidovať nádobu, ktorá má vzniknúť na základe podpisu zmluvy so zákazníkom a jej následne prepojenie s fyzicky odovzdanou nádobou , takéto prepájanie „logickej“ a „fyzickej“ nádoby zabezpečuje možnosť priebežne sledovať plnenie služieb Zákazníkom od podpisu zmluvy s Magistrátom po dodanie nádoby Verejným obstarávateľom.
* Ilustračné obrázky, ktoré v rámci prvého kola absentovali v špecifikácii budú do špecifikácie doplnené;
* Verejný obstarávateľ vypustil z opisu predmetu zákazky požiadavku na snímanie údajov o batérii vozidla
* Verejný obstarávateľ trvá na požiadavke na spracovávanie historických dát a dát o počasí. Len jeden z desiatich záujemcov označil požiadavku za „náročnú“ nie však za nerealizovateľnú. Historické dáta sú pre verejného obstarávateľa nevyhnutné za účelom zefektívnenia plánovania zvozov.
* Verejný obstarávateľ opise predmetu zákazky neuvádza požiadavku na evidenciu „zabrzdenia“ nádob o objeme 1100 l
* Verejný obstarávateľ doplnil do opisu predmetu zákazky požiadavky na obmedzenia hluku
* Verejný obstarávateľ má za to, že požiadavky na „machine learning“ vyplývajú v dostatočnej miere z opisu predmetu zákazky ako celku

Položená otázka č. 6:

*Koľko zákaziek na obdobný alebo podobný predmet realizovala Vaša spoločnosť v priebehu posledných troch rokov (cca od augusta 2019) a aká približne bola zmluvná cena týchto projektov v súčte?*

Záver verejného obstarávateľa:

Verejný obstarávateľ zohľadní odpovede záujemcov pri nadstavení podmienok účasti podľa § 34 zákona o VO. Formulácia týchto podmienok účasti bude záujemcom sprístupnená v rámci 3. kola PTK v záujme overenia primeranosti podmienok účasti pre čo najväčší okruh účastníkov relevantného trhu.

Položená otázka č. 7:

*Uveďte aký čas je podľa Vašich znalostí a skúseností potrebný na implementáciu a spustenie platformy v zmysle opisu predmetu zákazky. Prosíme Vás o rozpísanie časového odhadu osobitne na trvanie implementácie jednotlivých modulov (Fleet management, plánovanie a evidencia) a osobitne o uvedenie časového odhadu inštalácie a uvedenia do prevádzky monitorovacích jednotiek a kapacitných sond (v čase spustenia platformy pre cca 130 vozidiel).*

Záver verejného obstarávateľa:

Verejný obstarávateľ zohľadnil odpovede záujemcov pri tvorbe návrhu harmonogramu, ktorý jednotlivým záujemcom sprístupnil v rámci druhého kola PTK. Jednotlivý záujemcovia mali následne možnosť predložiť verejnému obstarávateľovi v rámci druhého kola PTK ďalšie pripomienky k návrhu harmonogramu, čím verejný obstarávateľ sleduje nastavenie harmonogramu tak, aby bol (pri zachovaní prevádzkových potrieb a povinností verejného obstarávateľa) prijateľný pre čo najširší okruh subjektov.

Položená otázka č. 8:

*Prílohou opisu predmetu zákazky je aj zoznam vozidiel verejného obstarávateľa. Je na základe informácií uvedených v tomto zozname možné určiť, na ktoré z vozidiel nie je možné pripojiť monitorovaciu jednotku a kapacitnú sondu?*

Záver verejného obstarávateľa:

Verejný obstarávateľ v súťažných podkladoch, resp. v dokumentoch potrebných na vypracovanie ponuky uvedie bližšie informácie o predmetných vozidlách, viď záver k otázke č. 9.

Položená otázka č. 9:

*Ak nie sú informácie o vozidlách dostatočné na zodpovedanie predchádzajúcej otázky, aké informácie o vozidle je potrebné poskytnúť Vašej spoločnosti, aby ste boli schopný určiť, či je možné na dané vozidlo napojiť monitorovaciu jednotku a/alebo kapacitnú sondu?*

Záver verejného obstarávateľa:

Z odpovedí záujemcov vyplýva, že k zoznamu vozidiel je potrebné doplniť rok výroby vozidla, verejný obstarávateľ doplní rok výroby vozidla do relevantných dokumentov zverejnených v rámci pripravovaného VO. Verejný obstarávateľ uvedie do opisu predmetu zákazky informáciu, že vozidlá nie sú predpripravené na vážiace systémy. Na základe odpovedí záujemcov má verejný obstarávateľ za to, že potrebné informácie o vozidlách sú subjekty na trhu schopné získať obhliadkou vozového parku verejného obstarávateľa. Verejný obstarávateľ umožní obhliadku svojho vozového parku počas trvania lehoty na predkladanie ponúk po vyhlásení pripravovaného VO.

Položená otázka č. 10:

*V rámci predmetnej služby požaduje verejný obstarávateľ poskytovanie aplikácie pre posádky svojich vozidiel. Vie nám Vaša spoločnosť poskytnúť takúto aplikáciu tak, aby ju bolo možné stiahnuť na naše (aktuálne používané tablety) alebo je nevyhnutné dodanie Vašich tabletov?*

Záver verejného obstarávateľa:

Z desiatich záujemcov osem predložilo odpoveď v zmysle ktorej je možná inštalácia / stiahnutie aplikácie na tablety používané verejným obstarávateľom. Verejný obstarávateľ má za to, že odpoveďami je dostatočne overená realizovateľnosť požiadavky na inštaláciu aplikácie do tabletov verejného obstarávateľa. V opise predmetu zákazky na základe týchto odpovedí bude táto požiadavka ponechaná.

V rámci odpovedí jeden zo záujemcov poskytol odpoveď, ktorá implikuje, že tablety používané posádkou zvozového vozidla by mali nahradiť funkcionality, ktoré verejný obstarávateľ požaduje od monitorovacích jednotiek (v zmysle opisu predmetu zákazky). Verejný obstarávateľ pre vylúčenie pochybností uvedie v opise predmetu zákazky, že takéto riešenie nebude akceptovať, nakoľko nie je kompatibilné z prevádzkovými potrebami verejného obstarávateľa. (Tablet nie je schopný nahradiť funkcionalitu monitorovacej jednotky vo Verejným obstarávateľom požadovanej kvalite a rozsahu.)

Položené otázky č. 11 a 12:

*Je z Vašej strany možné na základe informácií uvedených v opise predmetu zákazky predpokladaný čas odozvy databázového systému?*

*Ak je odpoveď na predchádzajúcu otázku "ÁNO" aký je Vami predpokladaný čas odozvy databázového systému?*

*Ak je odpoveď na predchádzajúcu otázku "NIE" aké informácie by boli potrebné na určenie času odozvy, resp. je to vôbec možné určiť v aktuálnej fáze prípravy projektu?*

Záver verejného obstarávateľa:

Na základe poskytnutých odpovedí verejný obstarávateľ dospel k záveru, že v požiadavky na odozvy systému budú uvedené v opise predmetu zákazky tak, aby bolo zamedzené takému trvaniu odozvy, ktoé by obmedzovalo prácu užívateľov v systéme. .

Položená otázka č.13:

*Verený obstarávateľ bude v rámci verejného obstarávania od uchádzačov požadovať predloženie písomných dôkazov o tom, že ponúkaná platforma bude spĺňať všetky požiadavky verejného obstarávateľa (bude mať všetky funkcionality, rozhrania atď). Akou formou dôkazu je Vaša spoločnosť schopná tieto dôkazy poskytnúť, resp. aká forma dôkazov je pre Vás najviac prijateľná?*

Záver verejného obstarávateľa:

Verejný obstarávateľ na základe odpovedí záujemcov v súťažných podkladoch uvedie ako povinnú náležitosť ponuky predloženie písomného dôkazu o tom, že ponúkané riešenie spĺňa každú z čiastkových funkcionalít požadovanej služby.

Verejný obstarávateľ v rámci podkladov uverejní tabuľku z rozpisom týchto čiastkových funkcionalít, kde uchádzač uvedie, či danú funkcionalitu / požiadavku spĺňa a identifikuje dôkaz, ktorý predložil v rámci svojej ponuky, ktorým toto tvrdenie preukáže.

Verejný obstarávateľ bude preferovať preukázanie formou dokumentu vo formáte PowerPoint s uvedením popisu riešenia, predloženie snímok obrazovky doplnených slovným popisom alebo sprístupnenie demo verzie ponúkaných SW riešení

Verejný obstarávateľ bude pre vylúčenie pochybností akceptovať aj iné dôkazy, z ktorých bude jednoznačne vyplývať splnenie požiadaviek verejného obstarávateľa na predmet zákazky.

Položená otázka č.14:

*Je možné v rámci platformy popísanej v opise predmetu zákazky (najmä  s ohľadom na bod 0.4.2 Mapové podklady) zabezpečiť resp. sprístupniť funkciu Google Street View alebo ekvivalent tejto funkcie?*

Záver verejného obstarávateľa:

Verejný obstarávateľ na základe poskytnutých odpovedí ponecháva v opise predmetu zákazky požiadavku na sprístupnenie funkcie Google street view (všetkých 10 subjektov uviedlo, že splnenie tejto požiadavky je možné).

Položené otázky č.15 a 16:

*Je technicky možné monitorovať osobné motorové vozidlá a nákladné motorové vozidlá (najmä vozidlá určené na zvoz odpadu) rovnakým typom monitorovacej jednotky?*

*Je možné vybaviť osobné motorové vozidla monitorovacou jednotkou špecializovanou pre tento typ vozidiel (teda inou monitorovacou jednotkou ako nákladné vozidlá) a ak áno, je možné určiť, či by takáto jednotka určená pre osobné vozidlá bola lacnejšia ako jednotka pre nákladné vozidlá?*

Záver verejného obstarávateľa:

Verejný obstarávateľ má na základe poskytnutých odpovedí za to, že inštalácia osobitného typu monitorovacích jednotiek do osobných vozidiel verejného obstarávateľa je hospodárnejším (lacnejším) riešením.

Verejný obstarávateľ v opise predmetu zákazky uvedie min. požiadavky na funkcionality, ktorých splnenie bude požadovať pri monitorovacích jednotkách inštalovaných v osobných vozidlách. Verejný obstarávateľ v opise predmetu zákazky uvedie, že netrvá na tom, aby boli osobné vozidlá vybavené rovnakou monitorovacou jednotkou ako nákladné (zberové) vozidlá a ponechá uchádzačom možnosť ponúknuť pre osobné vozidlá monitorovacie jednotky podľa vlastnej úvahy pričom je na uvážení uchádzača aby ponúkol riešenie, ktoré považuje za najvhodnejšie v zmysle konkurencieschopnosti jeho ponuky.

Položené otázky č.17 a 18:

*Je technicky možné s využitím rovnakej technológie (meracej jednotky bez využitia kapacitnej sondy) merať spotrebu nafty aj spotrebu CNG podľa typu pohonu daného vozidla?*

*Ak je odpoveď na predchádzajúcu otázku "Nie" uveďte, ak je to možné, akou technológiou je možné merať spotrebu pri vozidlách s pohonom CNG.*

Záver verejného obstarávateľa:

Verejný obstarávateľ na základe odpovedí záujemcov v záujme zachovania princípu nediskriminácie subjektov na trhu požiadavkami na predmet zákazky a vzhľadom na neopodstatnenosť požiadavky z prevádzkového hľadiska vypustí z opisu predmetu zákazky požiadavku na meranie spotreby pri vozidlách využívajúcich ako palivo CNG.

Položená otázka č.19:

*Je možné, aby Vaša spoločnosť v rámci svojej ponuky ponúkla verejnému obstarávateľovi monitorovaciu jednotku, ktorá má možnosť napojenia na systém dynamického váženia nádob?*

Záver verejného obstarávateľa:

Nakoľko 8 z 10 subjektov odpovedalo, že poskytnutie takejto monitorovacej jednotky je možné, verejný obstarávateľ nepovažuje predmetnú požiadavku za potenciálne a neopodstatnene diskriminačnú a ponecháva túto požiadavku v opise predmetu zákazky.

Položená otázka č.20:

*Dokáže Vaša spoločnosť zabezpečiť v prevádzkových hodinách verejného obstarávateľa nepretržité online sledovanie funkčnosti monitorovacích jednotiek?*

Záver verejného obstarávateľa:

Nakoľko 9 z 10 subjektov odpovedalo, že nepretržité online sledovanie funkčnosti monitorovacích jednotiek je možné, verejný obstarávateľ nepovažuje predmetnú požiadavku za potenciálne a neopodstatnene diskriminačnú a ponecháva túto požiadavku v dokumentoch potrebných na vypracovanie ponuky.

Položená otázka č.21:

*Ak dôjde v priebehu trvania zmluvy k softvérovej poruche monitorovacích jednotiek, kapacitných sond alebo fungovania platformy, v akom čase je Vaša spoločnosť schopná garantovať odstránenie poruchy?*

Záver verejného obstarávateľa:

Verejný obstarávateľ zohľadnil odpovede záujemcov pri tvorbe návrhu SLA, ktorý jednotlivým záujemcom sprístupnil v rámci druhého kola PTK. Jednotlivý záujemcovia mali následne možnosť predložiť verejnému obstarávateľovi v rámci druhého kola PTK ďalšie pripomienky k návrhu SLA, čím verejný obstarávateľ sleduje nastavenie SLA tak, aby bola (pri zachovaní prevádzkových potrieb a povinností verejného obstarávateľa) prijateľná pre čo najširší okruh subjektov.

Položené otázky č.22, 23 a 24:

*Ak dôjde v priebehu trvania zmluvy k hardvérovej poruche monitorovacích jednotiek alebo kapacitných sond, v akom čase je Vaša spoločnosť schopná garantovať odstránenie poruchy?*

*Je Vaša spoločnosť schopná zabezpečiť údržbu, opravy a výmeny alebo montáž nových monitorovacích jednotiek a kapacitných sond v priebehu trvania zmluvy v sídle verejného obstarávateľa?*

*Je z pohľadu Vašej spoločnosti technicky možné, aby verejný obstarávateľ zabezpečoval výmenu monitorovacej jednotky v prípade jej poruchy svojpomocne? Ak áno, akým spôsobom viete poskytnúť náhradnú monitorovaciu jednotku ?(dodanie kuriérom, poskytnutím záložných jednotiek, ktoré budú na sklade u verejného obstarávateľa, resp. iné riešenie, ktoré na základe Vašich skúseností považujete za najvhodnejšie)*

Záver verejného obstarávateľa:

Verejný obstarávateľ na základe odpovedí uvedie v opise predmetu zákazky možnosť, aby úspešný uchádzač dodal verejnému obstarávateľovi monitorovacie jednotky (v počte, ktorý bude uvedený v opise predmetu zákazky) ktoré budú uskladnené v priestoroch verejného obstarávateľa.

Nakoľko 9 z 10 záujemcov odpovedalo, že sú schopný zabezpečiť údržbu, opravy a výmeny alebo montáž nových monitorovacích jednotiek a kapacitných sond v sídle verejného obstarávateľa, verejný obstarávateľ uvedie v opise predmetu zákazky požiadavku na plnenie predmetu zákazky v zmysel uvedeného. Verejný obstarávateľ má na základe odpovedí za to, že takáto požiadavka na predmet zákazky je realizovateľná dostatočne širokou časťou trhu a nie je ju preto možné považovať za diskriminujúcu, či brániacu hospodárskej súťaži. Verejný obstarávateľ nezahrnie do opisu predmetu zákazku možnosť aby vyššie uvedené zariadenia spravoval svojpomocne a to z prevádzkových príčin (nedostatočné technické kapacity zamestnancov verejného obstarávateľa).

Položená otázka č.25:

*Je zo strany Vašej spoločnosti možné poskytnúť verejnému obstarávateľovi službu, ktorá bude spĺňať všetky požiadavky špecifikované v opise predmetu zákazky, a v ktorej bude zahrnutá aj funkcionalita merania naplnenosti nádob počas výsypu nádoby napríklad vyslaním zvukového signálu alebo videokamerou? Ak áno, prosím rozpíšte akým technologickým spôsobom by bolo možné takúto službu poskytovať.*

Záver verejného obstarávateľa:

Verejný obstarávateľ nezahrnie do opisu predmetu zákazky funkcionalitu merania naplnenosti nádob počas výsypu nádoby.

Položená otázka č.26:

*Je zo strany Vašej spoločnosti možné poskytnúť verejnému obstarávateľovi službu, ktorá bude spĺňať všetky požiadavky špecifikované v opise predmetu zákazky, a v ktorej bude zahrnutá aj funkcionalita merania naplnenosti zbernej nádoby na stojisku zberných nádob mimo času výsypu (online meranie naplnenosti nádob)?  Ak áno, prosím rozpíšte akým technologickým spôsobom by bolo možné takúto službu poskytovať.*

Záver verejného obstarávateľa:

Verejný obstarávateľ nezahrnie do opisu predmetu zákazky funkcionalita *merania naplnenosti zbernej nádoby na stojisku zberných nádob mimo času výsypu*.

Položená otázka č.27:

*Ak by verejný obstarávateľ v rámci pripravovaného verejného obstarávania nepožadoval aj funkcionality podľa*

*otázky 25 a 26, bude technicky možné v priebehu trvania zmluvy na Vami poskytované riešenie integrovať takúto funkcionalitu dodatočne?*

Záver verejného obstarávateľa:

Verejný obstarávateľ nezahrnie do opisu predmetu zákazky funkcionality podľa otázok 25 a 26. Verejný obstarávateľ však aktuálne nevie vylúčiť možnosť, že uvedené funkcionality bude v budúcnosti obstarávať (v osobitnom, samostatnom VO) a to napríklad v dôsledku zmien legislatívnych povinností pri zbere odpadu.

Verejný obstarávateľ z tohto titulu zahrnie do opisu predmetu zákazky požiadavku, v zmysle ktorej musí poskytované riešenie zahŕňať prípravu na prípadné zavedenie takýchto funkcionalít v budúcnosti, t. j. musí umožňovať budúce pripojenie systému merania naplnenosti nádob počas výsypu nádoby a merania naplnenosti zbernej nádoby na stojisku zberných nádob.

Položené otázky č.28 a 29:

*Je na základe informácií poskytnutých v opise predmetu zákazky dostatočne zrejmé na základe akých vstupov má byť v platforme vypracovávaný plán rajónov a zvozu?*

*Ak je odpoveď na predchádzajúcu otázku "Nie" uveďte prosím aké informácie je podľa Vás potrebné doplniť do opisu predmetu zákazky.*

Záver verejného obstarávateľa:

Verejný obstarávateľ konštatuje, že 6 z 10 subjektov deklarovalo, že z opisu predmetu zákazky je dostatočne zrejmé na základe akých vstupov má byť v platforme vypracovaný plán rajónov a zvozu.

Verejný obstarávateľ má za to, že predmetné vstupy sú popísané dostatočne, resp. v takej miere, v akej je ich možné a nevyhnutné opísať pre naplnenie zákonných princípov VO stanovených zákonom o VO. Verejný obstarávateľ považuje analýzu týchto vstupov za súčasť požiadaviek, ktoré kladie na plnenie predmetu zákazky.

Verejný obstarávateľ v nadväznosti na štyri odpovede poskytnuté v rámci otázky 29 nastavil proces plnenia predmetu zákazky v zmysle harmonogramu, ktorý bol záujemcom k dispozícii v priebehu druhého kola PTK, tak, aby implementácii ponúkaného riešenia predchádzala tzv. „predimplementačná fáza“ v rámci ktorej bude mať víťazný uchádzač priestor a možnosť analyzovať všetky vstupy, ktoré budú používané na tvorbu plánov rajónov a zvozu.

Položená otázka č.30:

*Je na základe informácií poskytnutých v opise predmetu zákazky dostatočne zrejmé čo verejný obstarávateľ rozumie pod pojmami "plán zvozu" a "plán rajónov"?*

Záver verejného obstarávateľa:

Verejný obstarávateľ touto otázkou sledoval overenie, či je pojem „plán zvozu“ a „plán rajónov“ na účely pripravovaného VO možné považovať za dostatočne zrozumiteľný. 6 z 10 subjektov odpovedalo, že týmto pojmom dostatočne rozumie, čo považuje verejný obstarávateľ za dostatočný dôkaz o tom, že predmetné pojmy sú opísané dostatočne na to, aby subjekty na relevantnom trhu pri vynaložení náležitej odbornej starostlivosti mohli predložiť objektívne vypracovanú ponuku.

Verejný obstarávateľ má za to, že pojmy „plán zvozu“ a „plán rajónov“ sú v kontexte ostatných dokumentov, ktoré poskytne záujemcom v rámci pripravovaného VO dostatočne opísané.

Položené otázky č.31 a 32:

*Verejný obstarávateľ uvádza v rámci opisu predmetu zákazky (body 4.1 až 4.19) stručný výpočet a popis integračných rozhraní. Postačuje Vašej spoločnosti pre vypracovanie objektívnej a presnej ponuky uvedený opis týchto rozhraní ?*

*Ak je odpoveď na predchádzajúcu otázku "Nie" uveďte aké informácie potrebuje Vaša spoločnosť mať o integračných rozhraniach.*

Záver verejného obstarávateľa:

7 z desiatich subjektov sa vyjadrilo, že integračné rozhrania je potrebné bližšie špecifikovať.

Verejný obstarávateľ (tak, ako uvádza už pri vyššie uvedených záveroch) v opise predmetu zákazky uvedie bližší popis integračných rozhraní v takej miere, v akej mu to umožňujú jeho relevantné odborné kapacity.

Verejný obstarávateľ má za to, že vymedzenie rozhraní, ktoré na základe vyššie uvedeného uvádza v doplnenom opise predmetu zákazky je dostatočné na objektívne vypracovanie ponuky uchádzačmi. Verejný obstarávateľ dospel k tomuto záveru aj s prihliadnutím na skutočnosť, že úspešný uchádzač bude mať v rámci analýzy predchádzajúcej implementácii ponúkaného riešenia dostatočný priestor na dôkladnú analýzu predmetných integračných rozhraní.

Položená otázka č.33:

*Verejný obstarávateľ v bode 4.13 opisu predmetu zákazky uvádza požiadavky na integráciu platformy na softvér PowerBI, v rámci ktorej požaduje pri prvotnej integrácii aj tvorbu úvodných reportov. Je pre Vašu spoločnosť, za účelom predloženia objektívnej a presnej ponuky, potrebné, aby sme v opise predmetu zákazky uviedli počet reportov, ktorý budeme v rámci implementácie požadovať?*

Záver verejného obstarávateľa:

7 z 10 subjektov uviedlo, že je potrebné, aby verejný obstarávateľ uviedol počet reportov, ktorých tvorbu bude v rámci implementácie požadovať.

Verejný obstarávateľ uviedol v opise predmetu zákazky na základe vyhodnotenia svojich interných potrieb predpokladaný počet reportov – 15 reportov.

Položená otázka č. 34

*Aké personálne kapacity by vyčlenila Vaša spoločnosť na realizáciu tohto projektu? (prosíme o rozpísanie jednotlivých osôb s uvedením názvu pracovnej činnosti (projektový manažér, UI UX developer atď.) s uvedením počtu osôb s danou pracovnou činnosťou.*

Záver verejného obstarávateľa:

Verejný obstarávateľ vyhodnotil odpovede predložené jednotlivými záujemcami a na základe týchto odpovedí určil min. personálne kapacity, ktoré bude od úspešného uchádzača požadovať. Konkrétne uvedenie verejným obstarávateľom požadovaných kapacít bolo predložené záujemcom v rámci dokumentu „SLA“ v druhom kole PTK, v rámci ktorého bolo záujemcom umožnené sa k takémuto návrhu vyjadriť.

1. **Vyhodnotenie druhého kola PTK:**

Verejný obstarávateľ vyzval na účasť v druhom kole PTK všetkých desať subjektov, ktoré sa v zmysle vyššie uvedeného zapojilo do PTK. Verejný obstarávateľ zaslal všetkým 10 záujemcom výzvu na účasť v druhom kole PTK, ktorá tvorí prílohu č. 2 tohto dokumentu (v slovenskom a v anglickom jazyku).

V rámci druhého kola PTK verejný obstarávateľ zverejnil všetkým záujemcom nasledujúce dokumenty:

- návrh Zmluvy o poskytovaní služieb;

- návrh dokumentu SLA, podpora a pokuty, ktorý bude po ukončení verejného obstarávania tvoriť neoddeliteľnú súčasť zmluvy;

- návrh harmonogramu poskytovania požadovaných služieb

Dokumenty boli zverejnené na tejto webovej adrese:

<https://josephine.proebiz.com/sk/promoter/tender/29581/document/list>

Verejný obstarávatel zároveň všetkým záujemcom sprístupnil dotazník prostredníctvom nástroja Google forms, uvedený na tejto adrese:

<https://forms.gle/RrC8UJzsPMwwCDTp6>

Verejný obstarávateľ vo výzve okrem iného uviedol:

- Záujemca odpovie na nami položené otázky vo formulári uvedenom v predchádzajúcom bode

- Záujemca môže našej spoločnosti zároveň zaslať aj pripomienky priamo do textu dokumentov Zmluva o poskytovaní služieb, SLA podpora a pokuty a Návrh harmonogramu poskytovania požadovaných služieb a to však výlučne s využitím funkcionalít „sledovanie zmien“ a „komentáre“. Naša spoločnosť si vyhradzuje právo neprihliadať na iné zmeny v texte dokumentov, ktoré budú uskutočnené iným spôsobom ako s využitím týchto dvoch funkcionalít.

- V prípade ak bude záujemca predkladať našej spoločnosti návrhy na úpravu, resp. pripomienky k dokumentom v texte dokumentov podľa predchádzajúceho bodu, zašle nám tieto dokumenty výlučne prostredníctvom funkcionality systému JOSEPHINE určenej na komunikáciu k týmto prípravným trhovým konzultáciám.

Verejný obstarávateľ konštatuje, že na otázky položené vo formulári odpovedalo 7 záujemcov. Predložené odpovede tvoria prílohu č. 7 tohto dokumentu (vo forme automaticky vygenerovanej anonymizovanej tabuľky) Závery, ktoré verejný obstarávateľ prijal na základe týchto odpovedí sú uvedené nižšie.

Verejný obstarávateľ v rámci druhého kola PTK poskytol 4 vysvetlenia, ktoré tvoria prílohu č. 3, 4, 5 a 6 tohto dokumentu, v prípade potreby boli všetky vysvetlenia zapracované do znenia relevantných dokumentov, ktorých sa týkali.

Verejný obstarávateľ konštatuje, že pripomienky k dokumentom boli predložené dvoma záujemcami. Verejný obstarávateľ uvádza znenie pripomienok a závery, ktoré na ich základe prijal nižšie.

**Vyhodnotenie odpovedí účastníkov PTK na otázky položené verejným obstarávateľom v druhom kole PTK:**

Položená otázka č. 1

*Verejný obstarávateľ uverejnil v rámci prípravných trhových konzultácií k predmetnej zákazke návrh dokumentov "Zmluva o poskytovaní služieb", "SLA, podpora a pokuty" a "Návrh harmonogramu poskytovania požadovaných služieb".  Považujete tieto dokumenty za dostatočne zrozumiteľné pre to, aby ste si vedeli urobiť predstavu o požiadavkách vereného obstarávateľa? Ak nie uveďte prosím časti, ktoré zrozumiteľné nie sú (označte dokument a bod, ktorý je nezrozumiteľný), dôvod pre ktorý považujete danú časť za nezrozumiteľnú, prípadne návrh jej úpravy.*

Záver verejného obstarávateľa:

Na uvedenú otázku odpovedalo 7 subjektov, odpovede sú uvedené v prílohe č. 7 tohto dokumentu.

Verejný obstarávateľ na základe týchto odpovedí:

* Jeden zo subjektov indikoval, že navrhovaný harmonogram nie je možné zrealizovať. Verejný obstarávateľ konštatuje, že takýto neurčitý záver indikuje len jeden z o subjektov, ktorý sa zúčastnili na PTK, preto nebude na základe tohto záveru upravovať žiadne dokumenty. Nakoľko ostatné subjekty harmonogram podobne rezolútne neodmietli, verejný obstarávateľ má za to, že ho nemožno považovať za napr. za diskriminačný, resp. taký, ktorý by neprimerane a nedôvodne zvýhodňoval konkrétne subjekty na trhu. Verejný obstarávateľ pristúpil k takémuto rozhodnutiu aj s ohľadom na skutočnosť, že v rámci 2. kola PTK boli zo strany záujemcov vznesené konkrétne výhrady k harmonogramu, ktoré boli do harmonogramu viac, či menej zapracované. Verejný obstarávateľ je viazaný povinnosťami, ktoré mu vyplývajú okrem iného zo zmlúv, ktorými je viazaný, pre ktoré si nemôže dovoliť harmonogram výraznejšie predlžovať.
* Verejný obstarávateľ podrobnejšie popíše integračné rozhrania
* Verejný obstarávateľ do zmluvy doplní spôsob ukončenia spolupráce – hardvér (ďalej len „HW“) demontuje a úspešný uchádzač a zabezpečí jeho odvoz zo sídla verejného obstarávateľa
* Verejný obstarávateľ rozšíri predmet zákazky o 20 človekodní (mandays) vymedzených na migráciu dát po ukončení zmluvy
* Verejný obstarávateľ má za to, že jeho zmluvné povinnosti sú dostatočne popísané a zmluvu je možno považovať za vyváženú (nie je formulovaná neprimerane v prospech jednej zo zmluvných strán)
* Verejný obstarávateľ nemá dostatočné odborné kapacity na rozpis dátových parametrov integračných rozhraní, rozhrania budú bližšie špecifikované a víťazný uchádzač bude mať možnosť ich bližšie analyzovať pred implementáciou ponúknutého riešenia
* Do opisu predmetu zákazky bude výslovne uvedené, že sa nepredpokladá načítanie kovových nádob s objemom 110l
* Do opisu predmetu zákazky bude doplnené, že pokiaľ bude na vozidle iný modul, napr. iné riešenie, má v tomto prípade Poskytovateľ právo na demontáž a využitie napr. portu k účelom splnenia zmluvného vzťahu (napr. Iba jeden konektor CANbus)
* Prílohy zmluvy budú uverejnené v rámci tretieho kola PTK
* Do opisu predmetu zákazky bude pre vylúčenie pochybností uvedené, že tablety vrátane ich operačného systému zabezpečí verejný obstarávateľ a nie sú súčasťou predmetu zákazky
* Verejný obstarávateľ v opise predmetu zákazky pre vylúčenie pochybností uvedie, že poskytovateľ nebude inštalovať platformu (resp. jej moduly) priamo na IT infraštruktúru verejného obstarávateľa (nakoľko sa uplatňuje forma SaaS / Paas)
* V bode 2 dokumentu SLA bude zmenená formulácia tak, aby neevokovala, že verejný obstarávateľ požaduje inštaláciu v zmysel predchádzajúceho bodu
* K SLA bod 2 - Verejný obstarávateľ pre vylúčenie pochybností uvedie v opise predmetu zákazky, čo rozumie pod implementáciou v rámci existujúcej infraštruktúry objednávateľa“
* V opise predmetu zákazky bude výslovne uvedené, že dodanie RFID čipov, nie je súčasťou predmetu zákazky;
* K SLA bod 5 – Helpdesk – bude odstránený nesúlad vo vymedzení časov dostupnosti helpdesku počas sobôt
* Do návrhu harmonogramu budú doplnené vysvetlivky, pre lepšiu orientáciu

Položená otázka č. 2

*Identifikovali ste v dokumentoch  "Zmluva o poskytovaní služieb", "SLA, podpora a pokuty" a "Návrh harmonogramu poskytovania požadovaných služieb"   nejakú časť alebo informáciu, ktorá by Vám bezdôvodne bránila zapojiť sa do verejného obstarávania alebo túto účasť neprimerane sťažila?  Ak áno, uveďte prosím o ktorú časť sa jedná (označte dokument a bod), dôvod pre ktorý Vám daná časť bráni zapojiť sa do verejného obstarávania, prípadne uveďte návrh jej úpravy.*

Záver verejného obstarávateľa:

* Jeden zo záujemcov odporúča aby verejný obstarávateľ zvoli štandardné riešenie, ktoré nie je výrazne upravované. Verejný obstarávateľ trvá na ním zvolenom nastavení zákazky, a to najmä ohľadom na to, že uvedené deklaruje v rámci PTK jediný subjekt;
* Verejný obstarávateľ ponechá sankcie bez ohraničenia výšky pokuty, nakoľko zmluvnú podmienku považuje za neprimeranú len 1 subjekt, ktorý sa zúčastnil na PTK. Verejný obstarávateľ sleduje touto zmluvnou podmienkou motivovanie úspešného uchádzača k ASAP riešeniu situácií, ktoré sú presne definované v  SLA ;
* Verejný obstarávateľ ponechá pôvodne nastavenie sankcie v prípade neoprávnenej zmeny subdodávateľa. Verejný obstarávateľ je viazaný ku kontrole subdodávateľov okrem iného aktuálne platnou legislatívou v oblasti VO. Predmetnou sankciou verejný obstarávateľ zamedzujem vzniku situácie, kedy by v dôsledku konania úspešného uchádzača došlo počas trvania zmluvy k porušeniu zákona o VO;
* Jeden zo záujemcov považuje doplnenie parametru s akou presnosťou bude požadované načítanie nádob označených RFID transponderom. Verejný obstarávateľ požaduje z titulu svojich právnych záväzkov adresnú evidenciu každého zrealizovaného výsypu. Presnosť potvrdenia výsypov je zahrnutá v rámci dostupnosti služby v SLA v bode 3. Prevádzka platformy (99,95%). Verejný obstarávateľ doplní v opise predmetu zákazky a v SLA, že uvedená požiadavka sa vzťahuje aj na ostatné požiadavky v SLA
* Jeden zo záujemcov navrhol rozdelenie fázy Inštalácie v rámci implementácie modulu Fleet management na dve samostatné fázy:

„Fáza I • (testovacie vozidlo LKW a testovacie vozidlo PKW)

Fáza II • postupná montáž po vozidlách tak, aby nebola ohrozená plynulá prevádzka Zvozu odpadu • Náš návrh je, aby sa zvolila metóda sériovej inštalácie so spätným overením funkcionality, namiesto navrhovanej paralelnej inštalácie. • Technika a funkcionalita načítania nádob musí byť plne zvládnutá a overené, nie len jednoduchým overením schopnosti čítania, ale plnohodnotným testom, pretože táto funkcionalita je kľúčová. ● Nakoľko štruktúra harmonogramu je pevne daná a nie je možné tam dať alternatívy alebo iný projektový pohľad, navrhujeme definovať v požadovanej štruktúre Harmonogramu až po skončení Dátovej analýzy a plnohodnotného testu TESTovacieho vozidla.“

K uvedenému – verejný obstarávateľ predpokladá poskytovanie služieb subjektom, ktorý má s takouto alebo obdobnou službou predchádzajúce skúsenosti a z tohto titulu nepovažuje testovaciu fázu za potrebnú. Postupná inštalácia vozidiel už v pôvodnom harmonograme zahrnutá je a harmonogram je nastavený tak, aby neohrozil zvoz odpadu realizovaný verejným obstarávateľom. Verejný obstarávateľ má za to, že neexistuje objektívny dôvod, pre ktorý by nebola možná paralelná inštalácia zariadení na vozidlá a dátová analýza SW, nakoľko tieto dve činnosti na seba nie sú technologicky naviazané.

Verejný obstarávateľ doplní dokument SLA o vymedzenie hodín v rámci ktorých bude možná inštalácia zariadení na vozidlá.

* K zmluve – bod 3.6. – bude rozšírená povinná lehota potvrdenia akceptovania čiastkovej objednávky v zmysel bodov 3.4 a 3.5 zmluvy z pôvodnej lehoty 1 deň na novú lehotu v trvaní 5 dní;
* Návrh na pripustenie obdobia odkladu sankcií na nápravu vád alebo chýb plnenia nebude akceptovaný, verejný obstarávateľ má za to, že takéto ustanovenie naruší ním uvažovanú koncepciu poskytovania požadovaných služieb;
* Verejný obstarávateľ má za to, že delenie nedostatkov na základe ich závažnosti je v dokumentoch dostatočne špecifikované
* K bodom upravujúcim sankcie - Verejný obstarávateľ pred vyhlásením pripravovaného VO zváži navrhovanú výšku sankcií (okrem iného v nadväznosti na vyjadrenia záujemcov k bodom 4.6.1 zmluvy, 4.6.6. zmluvy);
* Problém s poskytnutím trvalej licencie v zmysle bodu 4.10 zmluvy indikoval len jeden subjekt, ktorý sa zúčastnil na PTK, verejný obstarávateľ nebude na základe uvedeného pristupovať k žiadnym záverom, nakoľko sa javí, že dostatočná časť trhu nemá k formulácii tohto bodu výhrady;
* K bodu 5.12.6 – formulácia bude upravená tak, aby ani jedna zmluvná strana neniesla zodpovednosť za chyby internetového pripojenia,
* K bodu 2.1.22 zmluvy – Verejný obstarávateľ trvá na telefonickej podpore v prípade havarijných porúch, nakoľko má za to, že takúto požiadavku nemožno označiť žiadnym relevantným subjektom za nesplniteľnú (jedná sa o tel. kontakt s osobou poskytovateľa určenou v zmluve). Pre štandardné nástroje helpdesku poskytne Verejný obstarávateľ možnosť integrácie svojho ticketing/helpdesk tool na nástroj používaný ako helpdesk poskytovateľom.
* K bodu 3.2 zmluvy - Verejný obstarávateľ akceptuje predĺženie lehoty stanovenej v tomto bode na 3 mesiace
* K bodu 3.6 zmluvy - Verejný obstarávateľ predĺži lehotu stanovenú tomto bodom na 5 dní
* K bodu 4.6.7.1. zmluvy - Verejný obstarávateľ akceptuje návrh na doplnenie bodu o sankciu pre Objednávateľa v prípade zrušenia školenia 1 deň pred plánovanou realizáciou školenia vo výške 80% nákladov vynaložených na prípravu školenia
* K bodu 4.6.7.1. zmluvy – Verejný obstarávateľ neakceptuje návrhy na zmenu bodu, má za to, že je dostatočne preukázateľné, čo je možné považovať za preukázateľne vynaložené výdavky. Požiadavka nemôže žiadny zo subjektov znevýhodniť, či diskriminovať
* K bodu 4.8. zmluvy – verejný obstarávateľ zmenil lehotu stanovenú v tomto bode z troch dní na tri pracovné dni
* K bodu 4.10. - Verejný obstarávateľ v tomto bode upraví poskytovanie licencie tak, aby bola poskytovaná len na obdobie trvania zmluvy
* K bodu 5.4. - Verejný obstarávateľ ponecháva aktuálne znenie, nakoľko vyplýva z platnej legislatívy SR;
* K bodu 6.4.1. zmluvy - Verejný obstarávateľ neakceptuje návrhy na zmeny lehoty stanovenej v tomto bode zo 14 na 30 dní, nakoľko predmetné služby sú pre neho esenciálne a ich neposkytovanie počas dlhšieho obdobia by viedlo k ohrozeniu jeho prevádzky a potenciálne k úplnému zastaveniu zvozu odpadu v Bratislave;
* K bodu 5 SLA - Verejný obstarávateľ v opise predmetu zákazky upresní, o aký vzdialený prístup sa v tomto bode jedná. Tento bod SLA bude rozšírený o povinnosť oboch zmluvných strán zabezpečiť aby boli Pracovníci poskytovateľa uvedený ako Eskalačné kontakty schopní komunikovať v  slovenskom alebo min. v anglickom jazyku. Verejný obstarávateľ ponecháva možnosť telefonickej komunikácie, nakoľko SLA uvádza, že bude uplatňovaná najmä pri eskalácii.
* K bodu 2. a. SLA - Verejný obstarávateľ akceptuje návrh na zníženie požadovaného počtu dátových analytikov v zmysle tohto bodu z pôvodných 2 na 1 dátového analytika
* K bodu 2. b. SLA Verejný obstarávateľ upraví formuláciu bodu tak, aby bolo zrejmé, že nepožaduje nič priamo inštalovať na svoju aktuálnu IT infraštruktúru. Verejný obstarávateľ akceptuje návrh na zmenu lehoty na stanovenej v tomto bode z pôvodných 5 dní na 5 pracovných dní;
* K bodu 2. c. SLA - Verejný obstarávateľ neakceptuje návrh na vypustenie RFID čítačiek inštalovaných na vozidlá z požiadaviek na predmet zákazky. Čítačky zabezpečujú funkcionalitu, bez ktorej by došlo k narušeniu plánovanej koncepcie koncepcie poskytovania služby ako aj plánovanej koncepcie zvozu odpadu, ktorá má byť v nadväznosti na plnenie predmetu tejto zákazky zavedená v meste Bratislava;
* K bodu 4 SLA - Verejný obstarávateľ má za to, že v návrhu zmluvy je dostatočne špecifikované, čo sa rozumie pod hardverovými zariadeniami. Verejný obstraávateľ na základe návrhu predĺži lehotu stanovenú v tomto bode z
* K harmonogramu – riadok 10, 13 a 14– Verejný obstarávateľ považuje pôvodne navrhnuté lehoty za za dostatočne dlhý čas a nepredlžuje lehoty na základe vyjadrení záujemcov. Čo sa týka individuálnej analýzy integračných rozhraní, tá je v harmonograme samostatne uvedená v riadkoch 42 – 63 v rozsahu 14 mesiacov.
* K harmonogramu – riadok 11 – 12 - Verejný obstarávateľ považuje dva mesiace na realizáciu danej položky za dostatočný časový úsek. VO doplní harmonogram o poznámku, v zmysle ktorej bude zrejmé, že umožňuje realizáciu týchto položiek aj vo viacerých oddelených etapách za podmienky dodržania začiatku a konca danej položky podľa harmonogramu(v rámci obdobia dvoch mesiacov)
* K harmonogramu – riadok 17 - Verejný obstarávateľ akceptuje návrh na presun tejto položky v rámci harmonogramu tak, aby položky harmonogramu na seba logicky nadväzovali;
* K harmonogramu – riadky 22-24, 25, a 32 – verejný obstarávateľ na základe návrh záujemcov k týmto bodom harmonogramu upravil pôvodný harmonogram, nakoľko má za to, že prijatie navrhovaných zmien umožní , resp. uľahčí realizáciu projektu všetkým potenciálnym uchádzačom
* K harmonogramu – riadok 28 - Verejný obstarávateľ neakceptuje návrh na začatie tvorby reportov od 3. mesiaca od začiatku harmonogramu. Verejný obstarávateľ má za to, že v druhom mesiaci bude nasadený dostatočný počet monitorovacích jednotiek na to, aby bolo možné zozbierať dostatočne reportovateľné dáta
* K harmonogramu – riadok 41 - Verejný obstarávateľ neakceptuje návrh na rozšírenie harmonogramu o 1 týždeň určený na revíziu výstupov niektorých fáz plnenia predmetu zákazky. Verejný obstarávateľ má za to, že lehoty uvedené v harmonograme po zapracovaní zmien v zmysel výstupov 2. kola PTK dávajú dostatočný priestor na realizáciu takýchto úkonov.

Položená otázka č. 3

*Považujete niektorú časť  dokumentov "Zmluva o poskytovaní služieb", "SLA, podpora a pokuty" a "Návrh harmonogramu poskytovania požadovaných služieb"  za diskriminujúcu (alebo nejakým spôsobom obmedzujúcu)? Ak áno, uveďte ju prosím  (označte dokument a bod),  zdôvodnite, v čom ju považujete za diskriminujúcu, prípadne uveďte návrh jej úpravy.*

Záver verejného obstarávateľa:

* Jeden zo záujemcov uviedol:
  + Inštalácie modulov pre Fleet Management
    - Domnievame sa, že harmonogram je nemeniteľný a existuje veľká pravdepodobnosť, že dôjde k oneskoreniu montáže z dôvodu prístupnosti vozidiel, jedná sa o tieto pravdepodobné komplikácie (rôzne druhy elektrických inštalácií, nejednotný technický stav vozidiel a pod.).
    - Z našich doterajších skúseností je horná hranica inštalácie 25 ks jednotiek za 1 mesiac, o pokiaľ sa o tomto dopredu pomenovanom probléme nebude diskutovať počas 3.kola PTK resp. pred podpisom zmluvy a Objednávateľ bude trvať na tom, čo je definované v Harmonograme, považujeme túto oblasť za diskriminujúcu resp. významne obmedzujúcu splniť zadanie Objednávateľa.
    - Zo strany Objednávateľa nie je definovaný ďalší rozvoj.
    - Plánuje Objednávateľ po ukončení implementácie predmetného projektu jeho ďalší rozvoj, napr. o funkcionalitu rozdeľovania (prepočítavania) objemu odpadu v danej zbernej nádobe vzhľadom na zmluvný vzťah, inak povedané, plánuje Objednávateľ „aktívne váženie nádob“?
    - nakoľko nie sme dodávateľom v OLO, tak tieto informácie nám nie sú známe a sprístupnené a považujeme to za významne obmedzujúci fakt, nakoľko takáto informácia už v tejto fázy projektu, môže významne ovplyvniť rozhodovanie potencionálneho Poskytovateľa akú technológiu môže navrhnúť.

K uvedenému

* + - Tvrdenie, že harmonogram nie je možné meniť, nie je korektné. Možnosti zmeny harmonogramu sú upravené zo strany poskytovateľa v bode 7.2 zmluvy a zo strany objednávateľa v bode 7.3 zmluvy;
  + Management komplikácií, ktoré záujemca menuje a rizík s nimi spojených, rovnako ako aj prípadné omeškania spôsobené verejným obstarávateľom sú plne v kompetencii verejného obstarávateľa, ktorý za ne v rôznych úrovniach zodpovedá. Dodávateľ v prípade výskytu takýchto komplikácií nemôže byť sankcionovaný a verejný obstarávateľ nemôže na základe takýchto skutočností od zmluvy odstúpiť;
  + Verejný obstarávateľ akceptuje úpravu požiadavky na počet ks inštalácie monitorovacích jednotiek v 1 mesiaci a upravuje túto požiadavku na 25 ks v mesiaci podľa návrhu záujemcu
  + Verejný obstarávateľ v čase realizácie PTK a v čase vyhlásenia zákazky nepredpokladá zavedenie systému dynamického váženia nádob (takýto systém nebude predmetom pripravovaného VO ani zmluvy, ktorá na jeho základe bude uzatvorená). VO v zmysle opisu predmetu zákazky požaduje technickú predprípravu na napojenie na systém dynamického váženia nádob (bod 2.2. XVII opisu predmetu zákazky).
* K bodu 6.7. Zmluvy - Verejný obstarávateľ pristúpil na základe návrhu jedného zo záujemcov k nastaveniu výpovednej lehoty zo zmluvy na 3 mesiace..
* K bodu 6.5.1 Zmluvy – Jeden zo záujemcov uviedol:

„Na viac ako 60 (šesťdesiat) dní“ – Navrhujeme zosúladiť obe strany na 30 dní. Nakoľko existuje nerovnosť – Zákazník požiada Poskytovateľa o ukončenie zmluvy po 14 dňoch, ale je pripravený pozdržať platby o 60 dní bez sankcií. Na zarovnanie: 30-30“

K uvedenému – Verejný obstarávateľ neakceptuje návrh, nakoľko nemôže z dôvodu svojich zmluvných záväzkov riskovať výpadok dlhší ako 14 dní. Spoločnosť by v takomto prípade v podstate prestane fungovať, čo ohrozuje nielen zvoz odpadu ale aj výrobu el. energie, ktorá je rovnako predmetom podnikania verejného obstarávateľa. Verejný obstarávateľ považuje 60 dní za štandardné nastavenie lehoty na pozdržanie platby. Uvedená požiadavka nemôže byť vnímaná ako diskriminačná, nakoľko je nastavená pre všetkých záujemcov alebo uchádzačov rovnako a nevyplývajú z nej preferencie na použitú technológiu ani konkrétny postup plnenia predmetu zákazky ani nijaké iné umelé, resp. neprimerané zúženie trhu.

**Zoznam zainteresovaných osôb a doložka ku konfliktu záujmov podľa § 23 zákona o verejnom obstarávaní**

* Verejný obstarávateľ skúmal potenciálny konflikt záujmov zainteresovaných osôb v procese týchto prípravných trhových konzultácií
* Žiadna zo zainteresovaných osôb neoznámila verejnému obstarávateľovi akýkoľvek konflikt záujmov počas verejného obstarávania vo vzťahu k hospodárskym subjektom/záujemcovi/uchádzačovi.
* Verejný obstarávateľ konštatuje, že zainteresované osoby v procese zadávania predmetnej zákazky neboli a nie sú v konflikte záujmov vo vzťahu k úspešnému uchádzačovi.

**Zainteresované osoby:**

**Za vecnú stránku:**

Ing. Marek Fedorco    podpis:

Ing. Jana Kolarovská podpis:

Ing. Marek Horváth podpis:

**Za procesnú stránku:**

Mgr. Adam Kašák podpis:

**Za právnu stránku:**

Mgr. Tímea Richterová podpis: